system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Medgidia?
assistant
Medgidia (turcă: Mecidiye sau Megidie, în trecut Karasu sau Carasu,) este un municipiu în județul Constanța, Dobrogea, România, format din localitățile componente Medgidia (reședința), Remus Opreanu și Valea Dacilor. Este situat în centrul Podișului Dobrogei de Sud (Podișul Medgidiei).

Istorie 
Înainte de 1850, localitatea era un cunoscut târg de cereale în Dobrogea otomană. În această perioadă localitatea s-a bucurat de atenția sultanului Abdul Medgid, de la care și-a luat și orașul denumirea, și care a înzestrat-o atunci cu câteva edificii precum moscheea mare și baia turcească. A trecut sub control românesc în 1878, în urma Congresului de la Berlin.

Primari 
 1898-1899: Ioan N. Roman
 1968-1979: Iftimie Ilisei, PCR
 1979-1981: Alexandru Gheorge
 1982-1983: Aurel Seceleanu
 1984-1988: Gheorghe Călin
 1989-1990: Dumitru Mardare
 1992-2004: Mircea Pintilie FSN - PD - PSD
 2004-2008: Dumitru Moinescu, PD
 2008-2016: Marian Iordache, PNL, reales 2012
 2016: Valentin Vrabie candidat ca independent, ulterior ALDE.

Guvernare locală 
În urma alegerilor locale din 2008 componența Consiliului Local Medgidia este următoarea: 10 PNL, 4 PD-L, 4 PSD, 1 Uniunea Democrată a Tătarilor Turco Musulmani din România.

Obiective turistice 

 Geamia "Abdul Medgid" (Moscheea Mare).
 Muzeul de artă Lucian Grigorescu.
 Biserica Ortodoxă „Sfinții Împărați Constantin și Elena”
 Biserica Ortodoxă „Sf. Petru și Pavel”.
 Mausoleul eroilor sârbi, croați și sloveni. Mausoleul, în formă de piramidă, a fost ridicat în anul 1926, de către statul iugoslav, pentru a adăposti osemintele a 224 militari sârbi, croați și sloveni, morți în Primul Război Mondial pe teritoriu dobrogean. Pe partea din față a piramidei-osuar este fixată stema fostului stat iugoslav, sub care este plasată o inscripție în limba sârbă. Mai jos se găsește o plachetă de marmură pe care este fixată o cunună de lauri din bronz. La monument se ajunge pe o scară din beton, iar împrejmuirea acestuia este realizată cu stâlpi din piatră, legați cu lanțuri.
 Monumentul eroilor patriei
 Complex Sportiv "Iftimie Ilisei"
 Faleza Canalului Dunăre-Marea Neagră
 Stadionul Municipal "Iftimie Ilisei", (al doilea ca mărime după Arena Națională)

Demografie 

Conform recensământului efectuat în 2021, populația municipiului Medgidia se ridică la 34.612 locuitori, în scădere față de recensământul anterior din 2011, când fuseseră înregistrați 39.780 de locuitori. Majoritatea locuitorilor sunt români (67,81%), cu minorități de tătari (7,84%), turci (5,52%) și romi (2%), iar pentru 15,98% nu se cunoaște apartenența etnică. Din punct de vedere confesional, majoritatea locuitorilor sunt ortodocși (67,47%), cu o minoritate de musulmani (14,59%), iar pentru 16,76% nu se cunoaște apartenența confesională.

Politică și administrație 
Municipiul Medgidia este administrat de un primar și un consiliu local compus din 19 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Personalități 
 Lucian Grigorescu (1894-1965), pictor postimpresionist, membru corespondent al Academiei Române;
 Corneliu Leu (1932–2015), scriitor, dramaturg, regizor de film român și fondatorul mai multor organizații social-culturale;
 Dan Spătaru (1939-2004), interpret de muzică ușoară;
 Cruceru Mircea (1943-2010), antrenor de handbal;
 Cristian Teodorescu (1954), scriitor;
 Gemil Tahsin, istoric român, ambasador;
 Adrian Ilie (1972), profesor, publicist, istoric al Dobrogei și al Medgidiei;
 Titus Corlățean (n. 1968), om politic român, ministru de externe;
 Virgil Coman (1973-2016), istoric, scriitor și profesor;
 Tiberiu Curt (n. 1975), fotbalist;
 Murat Iusuf (n. 1977), muftiu al cultului musulman din România;
 Elena Vlădăreanu (n. 1981), poet contemporan;
 Ana Claudia Grigore (n. 1989), cântăreață;
 Alexandru Cicâldău (n. 1997), fotbalist.

Cultură

Muzeul de Artă „Lucian Grigorescu” 
Muzeul a fost deschis în anul 1964. În colecția sa există mai multe lucrări ale unor artiști dobrogeni. În anul 2009, a fost închis pentru lucrări de reabilitare și a rămas în acest stadiu din lipsă de fonduri.

Revista „Metamorfoze” 
Revistă de spiritualitate și atitudine civică, apare din anul 1990, coordonată de Prof. Dr. Constantin Miu. Începând cu anul 2006, organizează concursul de creație literară „Aripi de dor”, la care pot participa elevi și studenți.

Sport 
Echipa de handbal masculin, desființată, a fost una din cele mai bune din România
, participând în cupele europene.

Pe de altă parte, clubul de fotbal CSM Medgidia, care își desfășoară meciurile de acasă pe Stadionul Iftimie Ilisei, reprezintă orașul în competițiile naționale. Arena echipei are o capacitate de 32.700 de locuri, fiind al treilea stadion din România ca mărime, după Arena Națională din București.

Note

Bibliografie 
 România. Ghid turistic, editura Sport-turism, București 1983

Medgidia
 
Medgidia
Medgidia
Medgidia